
Rimportretoj 


Guozhu 


Arka 


Arka, montpinto en mateno“ 





siluetas je dokta belo. 
Ĉiam strebo por nova celo, 


nova ating' per nova peno. 


Homa vivo estas areno, 
ne mankas missorta kruelo. 
Arka, montpinto en mateno 


siluetas je verda belo. 


Sonĝojn realigas en beno 
ŝi per diligent' de abelo 
kaj persistemo de kamelo, 


ĝis pompa doktoriĝsoleno. 


Arka, montpinto en mateno! 


“ Laŭsenca traduko de ŝ1a nomo 


Wei Shan 


Wei Shan, vaganta kavaliro, 





sendependa en mens' kaj ago, 
batalas sub verdstela flago, 


lerte aŭkcias per inspiro. 


Help' al Tibet', bela aspiro, 


realiĝis post milzigzago. 

Wei Shan, vaganta kavaliro, 


sendependa en mens' kaj ago. 


Li ofte per justa rapiro 
batas kontraŭ insida sago 
de maskuloj kiel repago. 


Brave! aklam' kun admiro: 


Wei Shan, vaganta kavaliro! 





Cinso, kun mano majstre lerta, 
scipovas preskaŭ ĉion fari 
kaj strebadon neniam ŝpari. 


Multfake li montris sin sperta, 


pri komputll' ankaŭ eksperta, 
ĉu uzi, flegi aŭ ripari. 
Cinso, kun mano majstre lerta 


scipovas preskaŭ ĉion fari. 


Pro multjara servado verda: 
stencili, tajpi, menuari, 
kaj pentri, belskribi, muari... 


lia merito estas certa. 


Cinso, kun mano majstre lerta. 


Even preĝas sub kokosarbo 


sudmare en Hainan-insulo. 





Akompanas lin himne hulo 


kaj sankte Zamenhofa harpo. 


Fondusis Penseon per farbo 
li laŭ mecenata kalkulo. 
Even preĝas sub kokosarbo 


sudmare en Hainan-insulo. 


Instruas li rete per varbo 
de kursanoj, fortakumulo 
por devo, misio, stimulo 


al Movado per pieckarbo. 


Even preĝas sub kokosarbo. 


. Kuj 


Li Jun kabeis senrevene, 
bedaŭrinde ĉi veterano, 
soldato kaj kompartiano, 


miskulpigita ekzamene. 


Pri UK li versis revplene, 
kun fantazio en elano. 
Li Jun kabeis senrevene, 


bedaŭrinde ĉi veterano. 


Stencile li presis multpene, 
en Jardeko de uragano. 
Sed ĉio lia iĝis vano, 


fine elreviĝis ĉagrene 


Li Jun kabeis senrevene. 





Miaohui, E-kurson gvidas pie 
en Templo de Multa Trezoro. 
Kursanoj lernas kun fervoro 


internacie harmonie. 

penseo 


Tradukas fablojn religie, 

al budaismo kun adoro. 
Miaohui, E-kurson gvidas pie 
en Templo de Multa Trezoro. 
Kaj venas ankaux devkonscie 
prelegi fremda profesoro. 
Efike per reta laboro 


nun propagandi energie, 


Miaohui, E-kurson gvidas ple. 


Ardo 


Ardo aktivas sur loeso, 
fosi sulkon per verda ŝpato, 
pri beletro ĉiam kun ŝato, 


Esperanto por vIVneceso. 


Versi ĉineskojn en progreso. 
Cinnome ŝajnas mia frato. 
Ardo aktivas sur loeso, 


fosi sulkon per verda ŝpato. 


Ni kunlaboras en kongreso, 
por novlibroj iniciato. 
Ĉio iras en orda glato. 
Por ankoraŭ nova sukceso, 


Ardo aktivas sur loeso. 


Arbsemo 


Arbsemo, kun verdo en koro, 
Esperanton ĉie dissemas, 
prelege pri helplingvo temas, 


edife pri inda furoro. 


Aŭ en hotela koridoro, 


babile propagandi emas. 


Arbsemo, kun verdo en koro, 


Esperanton ĉie dissemas. 
Interrete daŭas laboro: 
Enhavoriĉa blogo gemas. 
Revo pri arbariĝo kremas, 


kaj rekompencos per favoro. 


Arbsemo, kun verdo en koro. 


Lin Liyuan 





Lin Liyuan planas pri Kongreso 
Ŝafurba, por movad-prospero, 
malgraŭ Aĉova interfero, 


subfos', nejusta malpermeso. 


Stimuli per koma senĉeso 
LKK por rekord-konkero. 
Lin Liyuan planas pri Kongreso 


Ŝafurba, por movad-prospero. 


Ĉia programo al progreso 
sub la signo de La Espero. 
Per komuna fortofedero 


realiĝas plena sukceso 


laŭ plan' de Liyuan pri kongreso. 


Selmin 
Seimin tradukis silente 
en Ruĝfunebra Kabineto. 


Ruĝdoma Sonĝo en kompleto 


fine aperis monumente. 


Pri vanta fam' indiferente, 
vivas ermite en hermeto. 
Seimin tradukis silente 


en Ruĝfunebra Kabineto. 


Edukis filinon atente 


ekde ŝia tempo de feto 

denaska esperantisteto. 


Plensukcesis eksperimente. 


Seimin fruktdonis silente. 


Bingxin 





(1900-10-05/1999-02-28) 
Bingxin-glacie pura koro“- 
amata avino centjara, 

al infan-legantaro kara 


ĉiam leteris kun fervoro. 


Ŝia homeco kaj laboro 
modelas per honesto rara. 
Binxin-glacie pura koro- 


amata avino centjara. 


Kaj ŝi surskribis je favoro 
vorton pri Esperant' deklara.“ 
Vamra subteno malavara 


vivos en nea karmemoro. 
Bingxin-glacie pura koro! 


“Laŭsenca trad. de ŝia nomo. 
“kEn 1994 Bingxin surskribis: 
Se vi komprenas Esperanton, 


vi komprenas la tutan mondon. 


a = 


~u “ 
= — Li e 
3 Li Yupin 
l. Za = 
Li Yuping servis en Pekino. 
Pro ŝia laboro per-sona, 


kaj ĉarma kvalito persona 


iĝis fama parolistino. 


Aŭskultantoj serĉas sen fino, 


laŭdas ŝin amikino bona. 

Li Yuping servis en Pekino 


per sia laboro per-sona. 


Ni amikiĝis laŭ destino 
post unua vid' interkona. 
Ligoj reta kaj telefona 


vartas amikecon verdpino. 


Li Yuping, kara en Pekino! 


Zensto 


Zensto, ĉiam sub verda stelo, 
seMI, disvastigi, utili, 
majstre neniam krokodili, 
plej konvinke kiel modelo. 

Por Esperanta nobla celo, 
disaŭdigi, trejni, kompili. 
Zensto, ĉiam sub verda stelo, 
seMI, disvastigi, utili. 

Dumvive lukti en fidelo, 
mentore sincere konsili. 
Okdek kandeloj lin jubili 
per ruĝe brila sankta helo. 


Zensto, ĉiam sub verda stelo. 


Li Naixi 





Li Naixi, kara pioniro, 
multon fondis per karito, 
por ĉina movad' grandmerito. 
Kial vanas verda aspiro, 

Nuliĝis revo, bondeziro? 
Kia vund' al ĉi emerito! 

Li Naixi, kara pioniro, 
multon fondis per karito. 

Kritik' lia kiel rapiro, 
malkaŝema al hipokrito, 
sen eviti eĉ pri nomcito. 

Ni1 memoras lin kun admiro, 


Li Naixi, kara pioniro. 

oz Wen Jingen 


Wen Jingen ne povas kompreni 
kial tiom multa disputo, 
kial tiom ofta diskuto, 
ĉiam Esperantistojn ĝeni, 

ĉiam krokodile ĉagreni, 
ĉikane eĉ kontraŭ saluto. 

Wen Jingen ne povas kompreni 
kial tiom multa disputo. 

Ĉiujare li vokas peni 
por IKU --- eĥas nur muto. 

Do li favoras al rekruto 
per facila legaĵo beni. 


Wen Jingen esperas kompreni. 


Hoikso 


Hoikso ne estas la Ikso. 





Ne nur pli juna, sed pli bona, 

pli verdkora, kaj pli sindona. 

Pen' kaj gaj' en konkorda mikso. 

Senlaborul' 1ĝis fenikso. 

Aŭtoro tridek-leciona. 

Hoikso ne estas la Ikso. 

Ne nur pli juna, sed pli bona. 

Pro verdaj vojaĝoj sen fikso, 

kaj pro bela blogo persona, 

multlande li estas famkona. 

Ni rakontu do kun elipso: 

Hoikso ne estas la Ikso. 

